બાળકનો વિકાસ યોગ્ય રીતે થઇ રહ્યો છે કે નહીં તે માટે તેની લંબાઈ, વજન અને અમુક વયે તેનાં હાડકામાં થવા જોઈતા વિકાસથી જાણી શકાય છે. કિશોરાવસ્થામાં પ્રવેશતાં બાળકોમાં જાતિ આધારિત ખાસ શારીરિક ફેરફાર જેમકે કિશોરીમાં સ્તનનો વિકાસ, શરીરના અંગોમાં માર્દવતા, માસિકની શરૂઆત તો કિશોરોમાં દાઢી, મૂંછ, બગલમાં વાળ ઉગવાની શરૂઆત, અવાજ ભારે-ઊંડો થવો, ચરબીમાં ઘટાડો થઇ શરીર વધુ માંસલ બનવું વગેરે. સાહજિક રીતે ચાલ્યા કરતી જૈવરાસાયણિક ક્રિયાઓની યોગ્યતાનો મોટાભાગનો આધાર બાળકનાં પોષણ પર હોય છે. આથી જ તત્વો ધરાવતો ખોરાક નિયમિત અંતરાલે બાળકને આપવો જરૂરી છે.